  Майя Бывальцева 10-ти пӧсьтолэзе Геннадий Красильниковлэн Ижкарысь музей-квартираяз (М. Горький нимо урам, 45–18) «Г. Д. Красильниковлэсь улон но гожъяськон сюрессэ выльысь усьтыса» тодэ ваён ӝыт ортчоз. Со сярысь ужъюртлэн пресс-службаез ивортэ. Ужрад йӧскалык литератураысь классиклэн, удмурт литератураын выль ӧр — психилоги роман — кылдытӥсьлэн вордскемез дырысен 90 ар тырмонлы сиземын. Геннадий Красильников Алнаш черкогуртын 7-тӥ пӧсьтолэзе 1928-тӥ арын вордскиз. Пумиськон ӝытын гожъясьлэн улонэз но творчествоез сярысь электрон адӟытонэн, озьы ик Геннадий Красильниковлэн музей-квартираетӥз виртуальной турен тодматон ортчоз. Тодэ ваён ӝытэ литератураез эскерисьёс, гожъясьлэн ӵыжы-выжыосыз пыриськозы. Ужрадын вераськон удмурт но ӟуч кылъёсын мыноз. Геннадий Красильниковен гожтэм веросъёс, пьесаос, очеркъёс, повестьёс, романъёс удмурт прозалэн 1950-тӥ аръёс кутсконысен 1970-тӥ аръёс шорозь азинсконаз нимысьтыз, «красильниковлэн» сюресэз сярысь вераськыны луонлык сёто Г. Д. Красильниковалэн музей-квартираезТодэ вайытом, Удмурт кун университетлэн лыдӟетъюртаз пӧсьтолэзь пумозь Геннадий Красильниковлэн ужъёсызлы сӥзем адӟытон ужалоз. Тегъёс: Лулчеберет Ижкар Литература Удмуртия удмуртъёс гожъясьёс  